Ντέιβιντ Σίμαν

Ο **Ντέιβιντ Άντριου Σίμαν**, ΤΒΑ (αγγλικά: *David Andrew Seaman*, γεννήθηκε 19 Σεπτεμβρίου 1963) είναι Άγγλος πρώην διεθνής ποδοσφαιριστής, ο οποίος αγωνιζόταν ως τερματοφύλακας. Είναι ο δεύτερος σε διεθνείς συμμετοχές τερματοφύλακας στην ιστορία της Εθνικής Αγγλίας. Θεωρούταν ειδικός στις αποκρούσεις πέναλτι.  Μετά την αποχώρησή του από την ενεργό δράση ακολούθησε προπονητική καριέρα τερματοφυλάκων.

## Καριέρα σε συλλόγους
Φανατικός οπαδός της Λιντς Γιουνάιτεντ, ήταν η ομάδα στην οποία ξεκίνησε να αγωνίζεται ως νεαρός. Στην αρχή της καριέρας του, όπως έχει δηλώσει, τον βοήθησε πολύ ο Τζον Λούκιτς, καθιερωμένος γκολκίπερ του συλλόγου.
Με πολυετή αγωνιστική σταδιοδρομία (1981-2004, όταν και αποσύρθηκε λόγω ενός σοβαρού τραυματισμού στον ώμο του), είναι περισσότερο γνωστός ως παίκτης της Άρσεναλ, με την οποία κατέκτησε τρία Πρωταθλήματα και τέσσερα Κύπελλα Αγγλίας, ένα Λιγκ Καπ Αγγλίας και ένα Κύπελλο Κυπελλούχων Ευρώπης αγωνιζόμενος σε 563 επίσημους αγώνες. Το 2008 ψηφίστηκε ως ένας από τους 50 κορυφαίους τερματοφύλακες της Άρσεναλ.

Εκτός της Άρσεναλ (στην οποία εντάχθηκε το καλοκαίρι του 1990 με το ποσό ρεκόρ εποχής για τερματοφύλακα, των 1.300.000 λιρών Αγγλίας) υπήρξε παίκτης της Μάντσεστερ Σίτι, ενώ έπαιξε και στην Πίτερμπορο Γιουνάιτεντ, στη Μπέρμιγχαμ Σίτι και στην Κουίνς Παρκ Ρέιντζερς. Μία συγκεκριμένη απόκρουσή του, κατά τη διάρκεια του ημιτελικού του Κυπέλλου Αγγλίας της σεζόν 2002-03 που πραγματοποίησε έχει περιγραφεί από τα ΜΜΕ ως μία από τις καλύτερες επεμβάσεις από τερματοφύλακα, όλων των εποχών. Στον αντίποδα, δύο σημαντικά λάθη του από ενέργειες αντιπάλων του (στον τελικό του Κυπέλλου Κυπελλούχων Ευρώπης του 1995 και στον προημιτελικό του Παγκοσμίου Κυπέλλου του 2002 στον αγώνα με τη Βραζιλία) έχουν επίσης μείνει στην ιστορία.

## Εθνική ομάδα
Το «ντεμπούτο» στην Εθνική ομάδα έλαβε χώρα το Νοέμβριο του 1988 με αντίπαλο τη Σαουδική Αραβία (φιλικός αγώνας). Με την εθνική ομάδα της χώρας του αγωνίστηκε συνολικά 75 φορές. Είναι ο δεύτερος σε διεθνείς συμμετοχές γκολκίπερ της χώρας του (με την Εθνική Ομάδα της οποίας πήρε μέρος σε δύο Παγκόσμια Κύπελλα και ισάριθμα Ευρωπαϊκά όντας βασικός στην ομάδα) μετά τον Πίτερ Σίλτον.

## Τίτλοι και διακρίσεις
**Άρσεναλ**
* Πρωτάθλημα Αγγλίας (3) : 1990–91 : 1997–98 , 2001–02 
* Κύπελλο FA (4) : 1992–93 , 1997–98 , 2001–02 , 2002–03
* Λιγκ Καπ : 1992–93
* FA Charity/Community Shield (3) : 1991 , 1998 , 2002
* Κύπελλο Κυπελλούχων Ευρώπης : 1993–94

**Ατομικές διακρίσεις**
* Καλύτερη Ομάδα Ευρωπαϊκού Πρωταθλήματος UEFA : 1996
* PFA ομάδα της χρονιάς : 1996–97 Premier League 
* Βραβεία 10 χρόνων της Πρέμιερ Λιγκ (1992–2002):
**Ομάδα της δεκαετίας
**Τερματοφύλακας με τα περισσότερα καθαρά φύλλα (130)

## Δείτε επίσης
* Κατάλογος ποδοσφαιριστών ανδρών με τις περισσότερες επίσημες εμφανίσεις

## Παραπομπές


## Βιβλιογραφία
* 

## Πηγές
* Γιώργος Χρονόπουλος, «Ντέιβιντ Σίμαν: Ένας ακομπλεξάριστος άσος, ένας βαθύτατα ανθρωπιστής»

## Εξωτερικοί σύνδεσμοι

*  
* Φωτογραφίες και στατιστικά στο sporting-heroes.net
* 
* Προφίλ  στο UpThePosh! The Peterborough United Database
* David Seaman in the Goalkeeping Museum

Κατηγορία:Άγγλοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας Β
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Πίτερμπορο Γιουνάιτεντ
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Μέλη του Τάγματος της Βρετανικής Αυτοκρατορίας